Diari Oficial de la Generalitat Valenciana


Sumari del DOGV 5389, del 16-11-2006 (2006/12365)

Informació pública de l'aprovació del programa d'actuació integrada i projecte d'urbanització per al desenvolupament de la unitat d'execució A-36 del sòl urbà del Pla General d'Ordenació Urbana vigent.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5389

Data del DOGV
:   16-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12756


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del programa d'actuació integrada i projecte d'urbanització per al desenvolupament de la unitat d'execució A-36 del sòl urbà del Pla General d'Ordenació Urbana vigent. [2006/M12139]  
El Ple de l'Ajuntament, en sessió celebrada amb caràcter ordinari el 2 de març de 2006, va adoptar l'acord amb la següent part dispositiva:   
«Primer  
Aprovar el programa d'actuació integrada i projecte d'urbanització per al desenvolupament de la unitat d'execució A-36 del sòl urbà del Pla General d'Ordenació Urbana vigent, amb les següents modificacions parcials que s'inclouen de conformitat amb el que estableix l'article 47.1 de la Llei 6/1994 de la Generalitat Valenciana:  
1. Condicionaments tècnics de l'adjudicació d'acord amb l'informe de l'enginyer municipal de data 24 de gener de 2006, respecte del projecte d'urbanització. Aquestes correccions són susceptibles de resoldre's adequadament sense alterar el cost global del programa:  
Coordinació amb les companyies subministradores. Abans del replanteig de les obres la coordinació i acceptació dels serveis previstos amb (o per) les entitats responsables d'aquests: Iberdrola, Telefònica, Facsa, Ono, Cegás, Sindicat de Regs o el mateix Ajuntament. En particular haurà d'acreditar-se l'execució o si escau innecessarietat de les infraestructures bàsiques de les xarxes de gas i Ono, amb la finalitat de coordinar-les amb les obres de la unitat d'execució sense sobrecost per al programa.  
La xarxa viària. Incorporarà les partides necessàries per a constituir els sobretalussos de sustentació de voreres o, si escau, els murs de contenció i delimitació dels límits de la unitat d'execució.  
Aigua potable. El disseny definitiu de la xarxa i peces especials s'adaptarà a les especificacions de la companyia subministradora.  
Infraestructures i serveis. L'urbanitzador haurà de definir i executar les diferents obres del projecte d'acord amb els criteris, qualitats i abast que assenyalen els diferents organismes responsables, encara quan aquells comporten alteracions en els traçats i supòsits apuntats en el projecte.  
Connexions. L'urbanitzador haurà de definir i executar les connexions i escomeses necessàries de les obres, serveis i infraestructures previstes, fins al punt i amb les condicions que fixen els diferents organismes responsables, garantint l'efectiva integració amb els àmbits urbanístics confrontants.  
Senyalització. La senyalització vertical es definirà amb pals d'alumini estriat i senyals d'alumini, segons model municipal.  
2. S'adverteixen a més els següents condicionaments genèrics:-  
. Abans de l'inici de l'execució de les obres (acta de comprovació del replanteig), l'urbanitzador haurà de presentar en l'Ajuntament els informes de viabilitat de les companyies subministradores, que confirmen la idoneïtat de les solucions projectades i aprofiten de base al conveni que s'ha d'establir amb cadascuna d'aquelles.  
. A la vista dels compromisos de coordinació amb aquestes companyies, s'adverteix a l'urbanitzador que l'Ajuntament no admetrà l'Ajuntament supòsits de retaxació de càrregues basats en eventuals manques o omissions de les xarxes de serveis previstos respecte a les quals definitivament s'implanten i justifiquen en el projecte. Correspon a la direcció facultativa les missions i competències previstes legalment, i haurà d'actuar d'enllaç amb els serveis tècnics municipals, que comprovaran, supervisaran i vigilaran l'assistència tècnica contractada, i tindran accés a tots els treballs que realitze aquesta direcció facultativa.  
. S'aportarà còpia en suport magnètic adequat als mitjans informàtics municipals de la informació tant gràfica com escrita de l'obra realment realitzada.  
Segon  
Decidir com a modalitat de gestió la gestió indirecta, i delegar la condició d'agent urbanitzador en favor de la iniciativa empresarial que s'expressarà.  
Tercer  
Adjudicar a la mercantil Salvador Segarra, SL, representada per Juan Carlos Salvador Segarra, l'execució del programa d'actuació integrada per al desenvolupament de la unitat d'execució A-36 del sòl urbà del Pla General d'Ordenació Urbana vigent, d'acord amb l'alternativa tècnica i proposició juridicoeconòmica presentades, i condicionar l'adjudicació al dipòsit de la garantia que s'expressarà i a la subscripció del conveni urbanístic, així com a la seua inscripció en el Registre de Programes i Agrupacions d'Interès Urbanístic.  
Quart  
Requerir la mercantil Salvador Segarra, SL perquè diposite en la tresoreria municipal la fiança o garantia de 18.539,07 euros (7% càrregues d'urbanització, IVA inclòs) en el termini de 15 dies, i perquè, en el termini de 30 dies, subscriga el conveni urbanístic proposat.  
Cinqué  
Traslladar el programa objecte d'aprovació i adjudicació a la Conselleria de Territori i Habitatge, de conformitat i als efectes previstos en l'article 47.7 de la LRAU.  
Sisé  
Trametre el projecte d'urbanització a la Conselleria de Territori i Habitatge, en compliment del que disposa l'article 59.3 de la LRAU.  
Seté  
Publicar l'aprovació del programa d'actuació integrada de la unitat d'execució A-36 en el Butlletí Oficial de la Província de Castelló, i del seu projecte d'urbanització en el Diari Oficial de la Generalitat, tal com disposen els articles 59.4 i 34 de la Llei 6/1994, de 15 de novembre.  
Vuité  
Notificar aquest acord als propietaris, i comunicar-los que, contra el present acord, que posa fi a la via administrativa, es podrà interposar en el termini d'un mes, recurs potestatiu de reposició, o, en el termini de dos mesos comptadors a partir de l'endemà de la recepció d'aquesta notificació, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol. Això sense perjudici que puga vostè utilitzar uns altres recursos si ho estima oportú.»  
Burriana, 16 d'octubre de 2006.. L'alcalde: Alfonso Ferrada Gómez.